
121 фирми ще подпишат договори за технологична модернизация

по Оперативна програма „Конкурентоспособност“
Министърът на икономиката, енергетиката и туризма Делян Добрев ще присъства на официалното сключване на договори със 121 фирми, участвали в процедура за предоставяне на безвъзмездна финансова помощ „Технологична модернизация в малки и средни предприятия" по Оперативна програма „Развитие на конкурентоспособността на българската икономика” 2007 – 2013. Договорите ще бъдат подписани утре, 5 юли 2012 г., от 13 ч. в зала „Европа“ на парк-хотел „Москва“.

Одобрени за финансиране по тази процедура са 204 проектни предложения с обща стойност на заявената безвъзмездна финансова помощ 144 409 387.30 лв.
Основната цел на процедура „Технологична модернизация на малки и средни предприятия” е да допринесе за повишаване на конкурентоспособността на българските малки и средни предприятия от различни сектори, приоритетни за развитието на националната икономика, чрез насърчаване на инвестициите в съвременни технологии и оборудване и предоставяне на достъп до професионални съвети и консултации, свързани с новите технологии, процеси, продукти и услуги. 

